Συζήτηση:Νατάσα Καλογρίδη

message: Αξιότιμοι κύριοι/κυρίες,
Στο παρόν λήμμα της ιστοσελίδας σας, υφίστανται ανακριβείς αναφορές προσωπικών  δεδομένων της κ. Αναστασίας Καλογρίδη, στην αναγραφή και καταχώρηση των οποίων δεν έχει συναινέσει. Ειδικότερα, στο λήμμα αυτό αναγράφεται ανακριβώς η ηλικία της ως προς το έτος γεννήσεώς της “1963”. Σας πληροφορώ δε, ότι η ως άνω ανακριβής αναφορά, έχει συνέπειες στον επαγγελματικό, αλλά και προσωπικό βίο της εντολίδας μου, καθώς αναπαράγεται διαρκώς από τον τύπο και συνήθως με κακόβουλο τρόπο. Για το λόγο αυτό, παρακαλώ όπως άμεσα και οπωσδήποτε εντός επτά (7) ημερών από σήμερα, παραλείψετε εντελώς την αναγραφή του έτους γεννήσεώς της και συγχρόνως να καταστήσετε μη προσβάσιμη την περαιτέρω διόρθωσή του από τον οποιονδήποτε τρίτο και ιδίως από ανώνυμα άτομα που ενεργούν με βάση αναξιόπιστες πηγές.
Με εκτίμηση,
ο πληρεξούσιος δικηγόρος Αναφορά: Παναγιώτης Αθανασόπουλος, ΑΜ ΔΣΑ.3029 109.242.27.224 05:08, 30 Μαρτίου 2018 (UTC)
Πράγματι η ημερομηνία που αναγραφόταν δεν είχε κάποια τεκμηρίωση όπως ζητούν οι κανόνες της Βικιπαίδειας. --cubic[*]star 08:34, 6 Απριλίου 2018 (UTC)
replies: text: Σε αυτή την περίπτωση θα μπορούσε απλά να αφαιρεθεί ως μη επαληθεύσιμη. Γι΄αυτό πρέπει να προσθέσουμε εδώ ότι το επιτακτικό ύφος της επισήμανσης του "πληρεξούσιου δικηγόρου" είναι προβληματικό, καθόσον έχει υπόρρητα απειλητική χροιά έναντι των συντακτών της εγκυκλοπαίδειας. ——Chalk19 (συζήτηση) 09:04, 6 Απριλίου 2018 (UTC)
replies: text: :ΥΓ. Επιπλέον, ο "πληρεξούσιος δικηγόρος" δεν έψαξε καλά την υπόθεση. Το επίμαχο έτος γέννησης (αυτό που "δεν έχει συναινέσει" η εντολοδόχος του) προστέθηκε στο λήμμα από IP στις 29 Δεκεμβρίου 2017. Υπάρχουν διάφορες προγενέστερες, εκτός ΒΠ, αναφορές σε αυτή τη χρονολογία, όπως σε αυτό το σάιτ, από τις 2 Οκτωβρίου 2017, ή σε αυτό, από τις 4 Οκτωβρίου 2017. Συνεπώς, ακόμα και τυπικά, ο ισχυρισμός ότι αυτή η πληροφορία "αναπαράγεται διαρκώς από τον τύπο συνήθως με κακόβουλο τρόπο" είναι ανακριβής ως προς το σκέλος που υπονοεί, ότι δηλαδή η αναπαραγωγή γίνεται εξαιτίας του λήμματος της ΒΠ που  -υποτίθεται- τροφοδοτεί την παραπληροφόρηση σε αυτό το ζήτημα. Θα μπορούσε, λοιπόν, να υπάρχει εδώ, στο λήμμα, η επίμαχη χρονολογία με παραπομπές στα παραπάνω σάιτ, αν και η αξιοπιστία τους είναι βέβαια αμφίβολη, οπότε μάλλον θα αφαιρείτο. Συνιστούμε στον "πληρεξούσιο δικηγόρο" να στραφεί, εφόσον το επιθυμεί η πελάτισσά του, στις πραγματικές πηγές διάδοσης της επίμαχης χρονολογίας, δηλαδή τις ιστοσελίδες που προβάλλουν, αλλά ενίοτε σχολιάζουν αρνητικά και κακόβουλα, τις ζωές και τις δραστηριότητες των ανθρώπων των μίντια. ——Chalk19 (συζήτηση) 09:04, 6 Απριλίου 2018 (UTC)
Καθόλου υπόρρητα, , δεν λέγεται πιο ανοιχτά. Τέλοσπαντων, για την ηλικία των σελεμπριτι πάντα θα ακούγονται αυτά χωρίς τεκμηρίωση ή/και αξιόπιστη πηγή και θα ζητάνε εξαιρέσεις. Είναι ένα στοιχείο που πάντα το θέλουμε όμως στη Βικιπαίδεια. Παράλληλες υποθέσεις Γιώργος Νινιός, Πόπη Τσαπανίδου και 2-3 άλλα ίσως. Αλλά οι νομικές προειδοποιήσεις είναι μια κάποια ποιοτική αναβάθμιση of sorts. --cubic[*]star 09:36, 6 Απριλίου 2018 (UTC)
Επίσης μιλάμε για ένα μήνυμα από ip που μπορεί να έχει γράψει ο οποιοσδήποτε. Υπάρχουν και πιο επίσημα κανάλια επικοινωνίας. Στο OTRS δεν έχει έρυει κάτι πάντως.--MARKELLOSΑφήστε μήνυμα 12:43, 7 Απριλίου 2018 (UTC)
thread_title:  Σχόλιο 30-3-2018

thread_title:  Αίτηση επεξεργασίας, 2-10-2022 

message: μεταφορά στο λήμμα  Δώρα Σ. 18:18, 3 Οκτωβρίου 2022 (UTC)
thread_title:  Βιογραφικό